לדמעות יש פה
חלמת על אהבה, חלמת על בית,; חלמת על משפחה וחום,; אך יד רעה הגיעה אל שפתייך,; ובלי מילים גדעה את החלום.; מלאך, אם מרחף, הוא לא הופיע,; את כל המצוקה הוא לא שמע; ולא היתה שם יד אשר תושיע; כשאת צללת לשחור של הדממה.; לדמעות שלך יש פה; והן רוצות לצעוק; לדמעות שלך יש פה,; הן לא רוצות לשתוק; אז ספרי, ספרי הכל; אל תשמרי בלב; כי הדמעות האצורות; מרות מכל כאב; את יכולה להיות פה ומפורסמת,; או נערה עם ג'ינס ותלתלים,; או רק ילדה שאת עיניה לא עוצמת; כי בלילות חוזרים שוב הצללים.; אני כאן לידך, גוזל פצוע,; את מה שלא תאמרי אני אשמע; אני איתך זועקת ודורשת; את עלבונך ואת הנקמה; לדמעות שלך יש פה...; 